**Ligipääsutee rekonstrueerimine Kohila tööstusaladele ja töökohtadele**

EU51825



Taotleja ja elluviija: Kohila Vallavalitsus.

Toetaja: Euroopa Regionaalarengu Fond, rakendusüksus: Ettevõtluse Arendamise Sihtasutus

Meede „Piirkondade konkurentsivõime tugevdamine"  tegevus Piirkondade konkurentsivõime tugevdamise investeeringud (töökohtade ja teenuste kättesaadavuse parandamine)

Kavandatud kogumaksumus: 695 170,72 eurot, millest struktuuritoetus maksimaalselt 590 895,11 eurot ja valla omaosalus minimaalselt 104 275,61 eurot.

Projekti periood: alguskuupäev on 25.09.2017, lõppkuupäev 31.12.2019.

Eesmärgid ja oodatavad tulemused:

Projekti tulemusena renoveeritakse sõidutee ning rajatakse kergtee (sh. valgustus) pikkusega ligi 700 meetrit. Teelõigu olulisus tõuseb seoses vajadusega sulgeda planeeritavat Ülejõe vaba aja- ja tervisespordikeskust (keskus) läbiv Sõtka tee raskeveokitele ning kergtee on vajalik tööstusaladele ohutu juurdepääsu võimaldamiseks keskusest tulevatele jalakäijatele ja jalgratturitele. Kergtee olulisus tõuseb seoses uute elamuarendustega Urge küla piirkonnas. Perioodil 1.10.2015-1.10.2017 on selle piirkonna elanike arv kasvanud 178-lt kuni 214-ni. Lisaks kasutavad kergteed Kohila kesksusest kaugemale jäävate elamupiirkondade inimesed (bussijaama lähiümbruse elamualad, uute elanikega täituvad uusarendused Tallinn-Rapla-Türi maantee ääres). Tegemist on viimase lõiguga, et kindlustada ligipääsud Kohila tööstusaladele ning kergtee liiklusohutuse seisukohast Prillimäe-Salutaguse piirkonna elanikele Kohila suunas (bussi- ja rongijaam) ning Kohilast Prillimäe - Salutaguse piirkonna ettevõtetes tööl käivatele inimestele. Suurim tööandja Prillimäe-Salutaguse piirkonnas Lallemand OÜ ligi 100 töötajaga.

Uudis valla kodulehel, ajalehes (lk 2): <http://kohila.kovtp.ee/documents/1123203/18350434/Kohila_leht_2018.pdf/59c6d8a0-9535-452f-8faa-e02d1eaff7f2>